**Príloha č. 4 Výkaz výmer (Rozpočet)**

**Preambula k Výkazu výmer**

Ceny jednotlivých položiek musia obsahovať celkové náklady spojené s plnením predmetu Zmluvy, najmä náklady na prácu, práce súvisiace s dodaním a dovozom zabudovaných materiálov, dodaním a dovozom pomocných materiálov a konštrukcií, všetky stroje, vybavenie a zariadenie, ich používanie a údržbu, všetky drobné a pomocné práce (napr. spevnené plochy, lešenia, žeriavové a zavážacie dráhy, montážne zariadenia), výkop a zabetónovanie zvislých dopravných značiek trvalých ako i dočasných značiek vrátane stĺpikov a ich kompletného osadenia, náklady na zriadenie, prevádzku a odstránenie zariadenia staveniska zhotoviteľa, náklady súvisiace so zriadením, prevádzkou a odstránením recyklačných centier, drobné a pomocné materiály, strážne služby pri prácach na objektoch inžinierskych sieti, materiály, montáž, údržbu, dane a clá, bankové náklady, ako aj všetky všeobecné riziká, záväzky, náklady na údržbu v záručnej dobe, ďalej všetky služby, ktoré zabezpečujú realizáciu prác, dokončenie, všeobecné riziká a zaistenie bezpečnosti práce, požiarnej ochrany, povodňovej ochrany a ochrany životného prostredia, spolupráca a koordinácia so zhotoviteľmi súvisiacich diel súvisiacich s dielom na základe zmlúv o spolupráci a koordinácií v súlade s ustanoveniami Zmluvy, vrátane zmluvne stanovenými záväzkami a zodpovednosťou a povinnosti popísané v Zmluve.

Všetky čiastkové práce, ktoré nie sú menovite uvedené v popise prác danej položky, ale sú s daným popisom súvisiace a vyplývajúce z ponukovej dokumentácie a ktoré sú nevyhnutné pre úplné ukončenie dodávky, musia byť zahrnuté v príslušných položkách. Je neprípustné predpokladať, že popis položiek neobsahujúci všetky podrobnosti pripúšťa previesť práce nižšej technickej, resp. kvalitatívnej úrovne, ako je pre daný účel obvyklé. Ak uchádzač zistí, že na niektoré práce nie je samostatná položka, musí jej cenu zahrnúť do cien súvisiacich položiek.

##### Uchádzač musí zohľadniť všetky požiadavky a povinnosti, či už výslovne uvedené alebo naznačené vo všetkých častiach zmluvnej dokumentácie a vhodne ich oceniť. Jednotkové ceny a sadzby musia preto zahrňovať všetky priame a nepriame náklady a náklady na riziká všetkých druhov, ktoré nie sú zo Zmluvy vyňaté, v takej výške ako sú potrebné pre výstavbu a dokončenie Diela v súlade so Zmluvou.

##### Uchádzač musí oceniť všetky položky, ktoré sú uvedené vo Výkaze výmer označené na ocenenie v primeranej cene.

Jednotkové ceny a sadzby budú použité pre oceňovanie skutočne vykonaných prác/dodávok.

V cene položiek objektov inžinierskych sietí musia byť zahrnuté všetky potrebné merania, vytýčenie trasy, overenie smerovej a výškovej polohy jestvujúcich inžinierskych sietí sondážnymi jamami, potrebné skúšky, odpojenie a zapojenie el. vedení; vypínanie, zaistenie a zapojenie vedenia, náklady na všetky potrebné práce a služby, na potrebné výluky všetkých inžinierskych sietí aj so zabezpečením náhradných zdrojov, poplatky spojené s odpojením sietí, konštrukcie povrchového označenia trasy (napr. označenia lomov trasy tabuľkami), a tiež vyhľadávací vodič, do ceny káblových vedení započítať ochranné konštrukcie (výstražná fólia, ochranu doskami, tehlami), zriadenie potrebných prestupov do konštrukcií, uvedenie zariadenia do činnosti a pod. Ceny musia zahŕňať všetky potrebné technologické postupy a požiadavky správcov sietí uvedených vo vyjadreniach.

V cene objektov musia byt' zahrnuté i náklady na vykonanie všetkých kontrol, funkčných skúšok, aj skúšobných prevádzok, vrátane vyhodnotenia a správ, vykonanie všetkých činností v súvislosti s preberacím konaním, kolaudáciou a uvedením do prevádzky pre všetky časti stavby/dodávky.

Uchádzač zahrnie do príslušných položiek poplatky za použitie verejného priestranstva (ak sú).

Dočasné práce sú plne v zodpovednosti uchádzača a budú ocenené podľa Výkazu výmeru na základe skúseností a riešenia príslušných dočasných prác Zhotoviteľom, jeho technológií, harmonogramu a plánu organizácie výstavby.

Dočasné dopravné značenie počas výstavby, akékoľvek súvisiace dočasné práce a z toho vyplývajúce náklady závisia od spôsobu výstavby navrhnutého uchádzačom, z toho dôvodu akékoľvek informácie, výmery a položky týkajúce sa dočasných prác uvedené v Zmluve majú iba informatívny charakter. Má sa za to, že v paušálnej sume uvedenej uchádzačom za tieto dočasné práce sú zahrnuté všetky náklady týkajúce sa vyhotovenia, prevádzky/údržby, odstránenia. Prípadné dopady na tieto náklady z dôvodu úpravy postupu prác Zhotoviteľom bude znášať Zhotoviteľ.

Formuláre cenovej ponuky (výkaz výmer) sú pripravené v súbore .xlsx

Formuláre cenovej ponuky (výkaz výmer) sú pre jednotlivé stavby tvorené samostatnými hárkami excelovského súboru, ktoré sú vzájomne poprepájané do časti Rekapitulácia.

V hárku Rekapitulácia je celková rekapitulácia finančnej ponuky Zhotoviteľa (uchádzača) na vyhotovenie prác/dodania Diela podľa Zmluvy.

V hárku Rozpočet uchádzač uvedie sadzby a jednotkové ceny do príslušných vyžltených buniek.

Do ostatných - nevyžltených buniek sa nesmie zasahovať, mohlo by dôjsť k narušeniu programu nastavenia vzorcov pre kalkuláciu „Ceny celkom" a prenosu do hárkov rekapitulácie.

Nie je povolené meniť popis objektov, položiek, veľkosť výmer (okrem určených položiek pre variantné riešenie určených vo Výzve). Zásah do týchto buniek môže mať za následok vylúčenie zo súťaže.

Všetky jednotkové ceny, sadzby a sumy sa uvádzajú v eurách (€) na dve desatinné miesta, bez zaokrúhľovania.

Jednotková cena predstavuje cenu za stanovenú mernú jednotku pre príslušnú položku a obsahuje všetky náklady podľa Zmluvy.

Má sa za to, že položky uvedené vo Výkaz výmer reprezentujú všetky práce, služby, materiály, výrobky a zariadenia, ktoré je Zhotoviteľ podľa Zmluvy povinný dodať a vykonať. V prípade, že popis položky jednoznačne neobsahuje všetky náležitosti vyžadované Zmluvou (projektovou dokumentáciou, špecifikáciou, normami, odbornou praxou a pod.) má sa za to, že tieto náležitosti sú ocenené v príslušnej súvisiacej položke. Ak sa súvisiaca položka nedá jednoznačne určiť, má sa za to, že náklady na tieto náležitosti sú rovnomerne rozpustené v položkách Výkazu výmeru pre danú stavbu. Objednávateľ má, podľa jeho uváženia, právo vyžiadať si rozbor ktorejkoľvek sadzby, jednotkovej ceny a položky.

Zhotoviteľ je povinný sa pri príprave ponuky uistiť, že neopomenul oceniť' žiadnu činnosť', ktorá je potrebná k tomu aby vyhotovil Dielo v súlade so Zmluvou a splnil všetky jeho povinnosti vyžadované Zmluvou.

Uchádzač zaručí, že sadzby a jednotkové ceny položiek Výkazu výmeru sú primerané prácam, službám a činnostiam, ktoré je podľa Zmluvy povinný vykonať a v príslušnej položke oceniť, sú správne vyvážené a že žiadna položka alebo časť Výkazu výmer nie je ocenená neúmerne vysokou cenou, ktorá by mala za následok nižšiu cenu v inej časti/objekte/stavieb alebo položke.

Vo Výkaze výmer sú použité nasledujúce skratky:

ks kus

set sada, set

m bežný meter

nh normohodina

kg kilogram

m2 meter štvorcový

hod. hodina

% percento

m. j., MJ merná jednotka

Jedn. cena jednotková cena